2015年10月3號俟晚6點幾，超過100名市民喺大圍站大堂示威，抗議港鐵禁止攜帶大型樂器及縱容水貨客，當中幾十個係音樂人，分別㩦帶大提琴、結他、手風琴到場，成功入閘。抗議亦吸引大批市民到場，對港鐵執法不一表示不滿，認為港鐵放生水貨客，部分更鬧港鐵職員，有人更喺大堂地下寫上港鐵「擾亂民生打壓藝術」紅色大字，亦有人揮動港英旗，話想要「港英年代的地鐵」。